 MWANAMUZIKI wa Bongo Fleva Hellen George au Ruby amesema ujauzito alionao haumzuii kufanya sanaa yake kama alivyokuwa akifikiria hapo awali.Ruby amesema kabla ya kupata ujauzito alihisi atashindwa kufanya shughuli zake nyingine, lakini hali imekuwa tofauti kwani anapiga kazi kama kawaida.“Mwanzoni kabla sijapata mimba nilijua nikija kupata, basi sitaweza kufanya chochote, nilidhani labda nitakuwa nachoka sana, lakini namshukuru Mungu hali imekuwa tofauti,"amesema Ruby.Amesema ataendelea kufurahisha mashabiki wake mpaka pale atakapojifungua ndiyo ataweza kupumzika kwa shughuli za malenzi ya mtoto wake.Kwa sasa msanii huyo anatamba na wimbo wale wa Alele ambao umeendelea kufanya vizuri kwenye vituo mbalimbali vya radio.